Rettens dom (Første Afdeling) af 2. oktober 2012 – ELE.SI.A mod Kommissionen
(Sag T-312/10)
»Voldgiftsbestemmelse – Det Europæiske Fællesskabs sjette flerårige rammeprogram for forskning, teknologisk udvikling og demonstration som bidrag til realiseringen af det europæiske forskningsrum og til innovation (2002-2006) – kontrakt vedrørende projektet »I-Way, Intelligent, co-operative system in cars for road safety« – opsigelse af kontrakten – krav om tilbagebetaling af det udbetalte finansieringsbidrag – erstatning – søgsmål med påstand om tildeling af hele det ansøgte finansieringsbidrag og anfægtelse af tilbagebetalingskravet – modkrav«
1.                     Retslig procedure – stævning – formkrav – kort fremstilling af søgsmålsgrundene – søgsmålsgrund ikke ledsaget af en nogen præcisering, der gør det muligt at vurdere, om den er berettiget – afvisning [Rettens procesreglement, art. 44, stk. 1, litra c)] (jf. præmis 76)
2.                     Den Europæiske Unions budget – EU-tilskud – modtageren forpligtet til at overholde betingelserne for tildeling af tilskud – kontrakter, indgået som led i et specifikt program for forskning, teknologisk udvikling og demonstration – procedure for kontrol af uregelmæssigheder – revision af regnskabs- og forvaltningsprincipperne foretaget sammen af Kommissionens medarbejdere og eksterne konsulenter – forpligtelse til at sørge for tolkeassistance til de udspurgte ansatte – foreligger ikke – revisionen ikke omfattet af anvendelsesområdet for forordning nr. 2185/96 (Rådets forordning nr. 2185/96) (jf. præmis 77-93)
3.                     Retslig procedure – indbringelse af sag for Retten på grundlag af en voldgiftsklausul – kontrakter, indgået som led i et specifikt program for forskning, teknologisk udvikling og demonstration – opsigelse af en kontrakt som følge af uregelmæssigheder begået af medkontrahenten – krav om tilbagebetaling af det udbetalte finansieringsbidrag og om betaling af erstatning og renter – søgsmål med påstand om betaling af det fulde finansieringsbidrag, og hvor kravet om tilbagebetaling bestrides – modkrav – konstatering af manglende opfyldelse af de forpligtelser, der følger af kontrakten – Kommissionens ret til tilbagebetaling af forskuddet med renter (art. 272 TEUF) (jf. præmis 103-123 og 153-158)
Angående
Påstand om udbetaling af det finansieringsbidrag, som sagsøgeren påstår at være berettiget til i medfør af kontrakt nr. 27195, som Kommissionen og sagsøgeren indgik den 13. december 2005 vedrørende forskningsprojektet »I-Way, Intelligent, co-operative system in cars for road safety«, og med modkrav om tilbagebetaling af en del af det udbetalte finansieringsbidrag og om betaling af erstatning og renter.
Konklusion
1)
Europa-Kommissionen frifindes i det af Elettronica e sistemi per automazione (ELE.SI.A) SpA anlagte søgsmål.
2)
ELE.SI.A betaler Kommissionen 184 129,74 EUR med tillæg af renter fra den 18. maj 2010 og 7 334,46 EUR med tillæg af renter fra den 18. juni 2010.
3)
ELE.SI.A betaler sagens omkostninger.